da da da de de da en nb da da da ru da en ca en es en es tr ne en en en en da da en en da en en en da en en en da en en en da en en en da da da da da en en en da en en en en en en en en en en en en en en en fr en uk da da en en et en en en en en en en en en en en en en en en en en en en da da en da da da da da de da da da nl en da ceb en da en en da pt en eo en fi en sv de en en en en en da en en da pt en en en en en en en en en en en en en en en en
På cykel med galde og sindssyge som passager | Stilhed før Storm
Nogle gange tager jeg mig selv i at ønske, at folk der cykler helt lamt i Aarhus (og det er der satme mange der gør)  falder og dør som straf. Hvis nogen cutter ind foran mig på cykelstien, så jeg med livet som indsats må lave psykoopbremsninger, bliver jeg simpelthen så edderspændt hidsig, at jeg for ikke at eksplodere må forestille mig de syv plager bare plage dem og plage dem og plage dem. Jaja, græshopper, førstefødte og det hele. Don’t mess with me, siger jeg bare.
Og det går jo ikke at blive så sur. Affektreguleringen er helt off, når jeg kommer op på cykelsadlen. Og det går endnu mindre, at jeg får frit spil i mit mentale torturkammer, når jeg er på vej til yoga. Min chi eller aura eller hvad det nu hedder, er jo helt grå af mord, når jeg endelig dukker op i shalaen med måtten under armen og sved på overlæben.  Det er først efter tre solhilsner at den momentane sindssyge fortager sig.
Så i går på vej ned ad Nørre Alle sker der jo det, at jeg er lidt sent på den. Jeg cyyykler afsted for fuld skrald, da en pige overhaler mig, for så at køre ind foran mig og bremse. Jeg blev helt bleg af raseri og skulle lige til at råbe noget meget upassende på hende, da jeg opdager at hun er stoppet foran et fodgængerfelt, så en gammel mand med rolator og hele pivtøjet kan krydse gaden….
Av. Undskyld. Ring lige til Hades og sig at der er et styks ureguleret pigebarn på vej. På cykel.
6 Comments to “På cykel med galde og sindssyge som passager”
November 15, 2011 at 13:50
Se det sådan her: det er gratis terapi.
November 15, 2011 at 15:25
Jamen…altså i min branche får jeg jo gratis terapi bare jeg åbner munden, så det har jeg faktisk ikke rigtig brug for mere af….en håndværker til gengæld, DET ku’ jeg bruge.
November 15, 2011 at 15:39
Ha ha, Ak, ser først din indlæg i dag tirsdag, efter jeg har vært til læge og RENT FAKTISK er mistænkt for at have for meget galde…
November 15, 2011 at 15:43
haha, måske jeg også skulle tage et smut forbi lægen til et galdetjek;-)
November 15, 2011 at 21:28
Som en helt ny cykellist i Aarhus kan jeg kun stemme i, at der er alt for mange dårlige cykelister. Efter arbejdet er flyttet fra Kolding til mejlgade (i Aarhus) er jeg kommet op på jernræven igen – faktisk var jeg nød til at købe en ny for de gamle havde stået helt stille i mere end 5 år (kan ik finde nøgle til låsen, som er rustet til – lige som resten af cyklen). Ik for at pudse min egen glorie så kører jeg cykel som jeg kører bil – orienterer mig, giver plads og kører ik’ for stærkt med mindre der er overblik. Syntes man kan spotte de cykelister som kører bil, eller bare har kørerkort, de kører som mig :). Men at kører over for rødt, dreje til venstre uden at se bagud og kører ind foran i lysreguleringer er åbenbart helt naturligt for nogle mennekser. På mine 20 min. på cykel pr. dag de sidste to måneder har jeg oplevet flere nærdøds oplevelser end de 40.000+ km har ligget på vejen de sidste to år i bil.
Det kan godt være at Aarhus er verdens cykel hovedestad og der procentvis er det samme antal dårlige cykelister som resten af danmark (verden?) men når halvdelen af befolkningen er ved at slå den anden ihjel så er der noget galt – måske man skalndfører cykelkort lige som kørerkort, jagttegn eller fødselskort (hov, nej det er en anden snak, doh). Jeg gider ik bøvle med at få sat alle mine tænder på plads fordi en pleg arkitekstuderende (de er over alt i mejlgade) smider en sin stjålne-skralde-cykel ud foran mig fordi man er for smart til at kigge sig tilbage med sine grimme hipster briller og for korte bukser. Eller have på samvittigheden at kører, via bil, (endnu) en sygeplejeskestuderende over (de er over alt i århus, ik kun i mejlgade) fordi man hamre over for rødt.
Hov, AK, du skal endelig bare råbe!!!, hvis det var sket i bil havde hun fået et klip i kørerkortet – det er ikke lovligt at overhale ved et fodgængerfelt. Men siden man ikke har “klip i cykelkort systemet” så kan hun bare få et klip i cykelslangen – som hun så kan få tilbage efter 3 år.
Så sagt på en pæn måde: CYKEL FOR HELVEDE ORDENLIGT, BØRN!!!
Ja okay, jeg er en mavesur gammel mand… Men tak for at minde mig på det søde AK 😉
November 15, 2011 at 22:22
Vi får nogle meget cykelvrede børn engang cea…..men synes slet ikke din ide med klip-i-cykelslangen er dårlig. Måske man skulle pitche ideen til en lokalpolitiker engang ved lejlighed…?
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Alder AtTrives Babywish Bonderøven books Bryllup Bundgrænsen! Børn Børnehjem Derburdeværeenlov Drømme Etikette Familie Ferie Fest Filosofi i lommehøjde Fobi ForceMajeur får Glamour Havregrød Helbred Hindø Hverdagsliv Hår Jul Karma Kontaktannoncer Kopiluft Krumme Kvindekamp Kvinder kærlighed Læring mandag Mmmmm Mode motion Musik News Nostalgi Ommer parforhold procrastination Præstation Psykologi rynker Sager&Ting Samlersind Samvittighed Sandheden Scary Shit selvstrafferi Sjov Sjovt Ski Skrukhed Smukt Sommer Spice Girls Spiritualitet Surt opstød SvingeDingle Terapi Travlt Tro Uddannelse Valg2011 Vaner Vejr Vesterhavet Vestjylland vintage Weltschmertz ZzzZzzzZ
Hvis du vil vide hvad der sker på bloggen
Enter your email address to subscribe to this blog and receive notifications of new posts by email.
Join 12 other followers
Hvad jeg tror, jeg ved om kærlighed # 1: Om afhængighed
Kærlighed til en klassiker
August….èn, to tre, psykolog…
Fare for at blive talt på – hence te silence.
“Normal og sund arkitekttype med ipad, reklamebrille og totalt utroværdigt job – find mig på dating.dk!”
Vigtig viden – ligegyldig info?
Status fra specialepladsen #1
Straffen for at ignorere sin vasketøjskurv i tre uger….
Her læser jeg med:
Det knapt så unikke snefnug
STOF – tidsskrift for stofmisbrugsområdet
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.